Sylna delegacija Koslowčanow bě za- wčerawšim na posedźenje Njeswačanskeje gmejnskeje rady přijěła, zo by hišće raz doraznje na hižo dlěje trajace starosće z tamnišim nadróžnym wobswětlenjom skedźbniła.
Njeswačidło (JK/SN). Wot lońšeje nazymy nadróžne lampy w Koslowje pak scyła, pak njeprawidłownje abo w njetrjebawšich časach swěća. To runje wěstosći wjesnjanow a wosebje šulskich dźěći njetyje. W tej naležnosći běchu so wobydlerjo wospjet na gmejnsku radu a wjesnjanostu wobroćili. Samo zapósłanči zwjazkoweho sejma Mari Michałkowej (CDU) su swoje starosće sposrědkowali.
slk_Latn szl_Latn